Ne Tayua Sitalijtuk

Ne Tayua Sitalijtuk se ne ikwikwil ka kichiwtuk ne takwikwiluani Vincent van Gogh. Van Gogh yaja kipia katka tik ne Sanit-Remy-de-Provence, ne pal metzi chikwasen, tik ne shiwit se shikipil chikwey tzunti nawi pual chiknawi (1889). Ne Tayua Sitalijtuk se wey itekiw ne ipal movimientoj postimpresionistaj. 

Anhan, ne Tayua Sitalijtuk nemi kalijtik ne Museoj de Artej Modernoj (MoMA) tik ne wey techan New York. 

 Ipanpa Ne Itekiw 
Van Gogh kituktia katka ne Tayua Sitalijtuk imanuj, Theo van Gogh, tik ne wey techan Paris, ka Franciaj, ne tunal se pual chikwey, ne pal metzi chiknawi, tik ne shiwit shikipil chikwey tzunti nawi pual chiknawi (1889). Nemanha Theo mikik, ne metzi se, tik ne shiwit shikipil chikwey nawi pual majtakti se (1891).  Ne isiwat, Johanna Gezina, yaja kinamaka katka ne Tayua Sitalijtuk, Julien Leclercq tik ne shiwit se shikipil chiknawi tzunti (1900). Nemanha, Leclercq kinamaka katka ne Tayua Sitalijtuk, Émile Schuffenecker tik ne shiwit se shikipil chiknawi tzunti  se (1901). Johanna Gezina kikua katka Tayua Sitalijtuk, wan nemanha yaja kinamaka katka Oldenzeel tik ne wey techan Rotterdam tik ne shiwit se shikipil chiknawi tzunti chikwasen (1906). Georgette P. van Stolk kikua katka ne Tayua Sitalijtuk wan tik ne shiwit se shikipil chiknawi tzunti se pual kashtul yey (1938), yaja kinamaka katka Paul Rosenberg tik ne wey techan New York. Nemanha, ne Tayua Sitalijtuk kalaki Ne Museoj de Artej Modernoj tik ne shiwit se shikipil ume pual se (1941). 

 Ipanpa Uni 
https://es.wikipedia.org/wiki/La_noche_estrellada

https://es.wikipedia.org/wiki/Vincent_van_Gogh

https://es.wikipedia.org/wiki/MoMA

https://es.wikipedia.org/wiki/Theo_van_Gogh_(marchante_de_arte)

https://es.wikipedia.org/wiki/Paul_Rosenberg_(comerciante_de_arte)